

**Αθήνα, 14.10.2024**

**Ανακοίνωση Διάθεσης Ενημερωτικού Δελτίου της εταιρίας με την επωνυμία «Attica Bank Ανώνυμη Τραπεζική Εταιρεία»**

Η εταιρία με την επωνυμία «Attica Bank Ανώνυμη Τραπεζική Εταιρεία» (η «**Attica Bank**» ή ο «**Εκδότης**») ανακοινώνει ότι από την 14.10.2024 θέτει στη διάθεση του επενδυτικού κοινού το ενημερωτικό δελτίο για (i) τη δημόσια προσφορά στην Ελληνική Δημοκρατία και την εισαγωγή προς διαπραγμάτευση στην Κύρια Αγορά της Ρυθμιζόμενης Αγοράς Αξιών του Χρηματιστηρίου Αθηνών (το «**Χ.Α.**») έως 359.469.360 νέων κοινών ονομαστικών μετοχών με δικαίωμα ψήφου και ονομαστική αξία €0,05 κάθε μια (οι «**Νέες Κοινές Μετοχές ΑΜΚ**»), που θα εκδοθούν από την Attica Bank, στο πλαίσιο της αύξησης του μετοχικού κεφαλαίου της κατά ποσό έως €17.973.468 με καταβολή μετρητών με τιμή διάθεσης €1,87 ανά Νέα Κοινή Μετοχή ΑΜΚ και με δικαίωμα προτίμησης υπέρ των παλαιών μετόχων, σε αναλογία 677,4209451157461 Νέες Κοινές Μετοχές ΑΜΚ για κάθε μια παλαιά μετοχή της Attica Bank, και (ii) τη δημόσια προσφορά έως 359.469.360 τίτλων κτήσεις μετοχών (οι «**Τίτλοι Κτήσης Μετοχών**») που εκδίδονται από την Attica Bank και, μετά την ενάσκησή τους από τους κατόχους τους, την εισαγωγή προς διαπραγμάτευση στην Κύρια Αγορά της Ρυθμιζόμενης Αγοράς Αξιών του Χ.Α. έως 1.258.142.760 νέων κοινών ονομαστικών μετοχών με δικαίωμα ψήφου και ονομαστική αξία € 0,05 κάθε μία (οι «**Μετοχές από την Ενάσκηση των Τίτλων**»).

Το Ενημερωτικό Δελτίο αποτελείται από χωριστά έγγραφα, ήτοι (α) το έγγραφο αναφοράς (το «**Έγγραφο Αναφοράς**»), (β) το περιληπτικό σημείωμα (το «**Περιληπτικό Σημείωμα**»), (γ) το σημείωμα μετοχικού τίτλου που αφορά την προσφορά στην Ελληνική Δημοκρατία και την εισαγωγή προς διαπραγμάτευση στην Κύρια Αγορά της Ρυθμιζόμενης Αγοράς Αξιών του Χ.Α. των Νέων Κοινών Μετοχών ΑΜΚ (το «**Σημείωμα Μετοχικού Τίτλου**») και (δ) το σημείωμα εκδιδόμενων τίτλων που αφορά την προσφορά στην Ελληνική Δημοκρατία των Τίτλων Κτήσης Μετοχών και την εισαγωγή προς διαπραγμάτευση στην Κύρια Αγορά της Ρυθμιζόμενης Αγοράς Αξιών του Χ.Α. των Μετοχών από την Ενάσκηση των Τίτλων Κτήσης Μετοχών (το «**Σημείωμα Εκδιδόμενων Τίτλων**»), καθένα εκ των οποίων έχει εγκριθεί κατά την από 14.10.2024 συνεδρίαση του Διοικητικού Συμβουλίου της Επιτροπής Κεφαλαιαγοράς (η «**Ε.Κ.**») και, τα οποία συνιστούν από κοινού το ενημερωτικό δελτίο, κατά την έννοια των άρθρων 6 και 10 του Κανονισμού (ΕΕ) 2017/1129, το οποίο συντάχθηκε στην αγγλική γλώσσα και εμπεριέχει μετάφραση του Περιληπτικού Σημειώματος στην ελληνική γλώσσα, σύμφωνα με τον Κανονισμό (EE) 2017/1129, τους κατ’ εξουσιοδότηση Κανονισμούς (EE) 2019/979 και (ΕΕ) 2019/980, τα άρθρα 57-68 του Ν. 4706/2020, όπως ισχύουν και την Απόφαση 1/892/13.10.2020 της Επιτροπής Κεφαλαιαγοράς (το «**Ενημερωτικό Δελτίο**»).

Περαιτέρω πληροφορίες για τις Νέες Κοινές Μετοχές ΑΜΚ και τη διαδικασία άσκησης των δικαιωμάτων προτίμησης από τους επενδυτές παρατίθενται στην ενότητα 4. «INFORMATION CONCERNING THE SECURITIES TO BE OFFERED AND ADMITTED TO TRADING» και στην ενότητα 5. «TERMS AND CONDITIONS» του Σημειώματος Μετοχικού Τίτλου του Ενημερωτικού Δελτίου.

Περαιτέρω πληροφορίες για τους Τίτλους Κτήσης Μετοχών και τις Μετοχές από την Ενάσκηση των Τίτλων παρατίθενται στην ενότητα 4. «INFORMATION CONCERNING THE SECURITIES TO BE OFFERED AND ADMITTED TO TRADING» και στην ενότητα 5. «TERMS AND CONDITIONS» του Σημειώματος Εκδιδόμενων Τίτλων του Ενημερωτικού Δελτίου.

Το χρονοδιάγραμμα της αύξησης μετοχικού κεφαλαίου, της έκδοσης των Τίτλων Κτήσης Μετοχών και της ενάσκησής τους, καθώς και της εισαγωγής των Νέων Κοινών Μετοχών ΑΜΚ και των Μετοχών από την Ενάσκηση των Τίτλων Κτήσης Μετοχών έχει ως εξής:

|  |  |
| --- | --- |
| **Ημερομηνία** | **Γεγονός** |
| 14 Οκτωβρίου 2024 | Έγκριση του Ενημερωτικού Δελτίου από την ΕΚ. |
| 14 Οκτωβρίου 2024 | Δημοσίευση του Ενημερωτικού Δελτίου στις ιστοσελίδες του Εκδότη, της Ε.Κ. και του Χ.Α.. |
| 14 Οκτωβρίου 2024 | Δημοσίευση ανακοίνωσης σχετικά με τη διάθεση του Ενημερωτικού Δελτίου στο ημερήσιο δελτίο τιμών του Χ.Α. και στην ιστοσελίδα του Εκδότη. |
| 14 Οκτωβρίου 2024 | Έγκριση του Χ.Α. για την εισαγωγή μετοχών από το Reverse Split και ενημέρωση για τη Μείωση Μετοχικού Κεφαλαίου. Έγκριση του Χ.Α. για την εισαγωγή προς διαπραγμάτευση των δικαιωμάτων προτίμησης. |
| 14 Οκτωβρίου 2024 | Ανακοίνωση σχετικά με το Reverse Split και τη Μείωση Μετοχικού Κεφαλαίου. |
| 14 Οκτωβρίου 2024 | Ανακοίνωση για την ημερομηνία αποκοπής των δικαιωμάτων προτίμησης, για την περίοδο διαπραγμάτευσης και άσκησης των δικαιωμάτων προτίμησης και για τη διαδικασία άσκησης των δικαιωμάτων προτίμησης και απόκτησης των Τίτλων Κτήσης Μετοχών. |
| 15 Οκτωβρίου 2024 | Τελευταία ημέρα διαπραγμάτευσης των υφιστάμενων κοινών μετοχών πριν από το Reverse Split και με δικαίωμα προτίμησης. |
| 16 Οκτωβρίου 2024 | Προσωρινή παύση διαπραγμάτευσης των υφιστάμενων κοινών μετοχών πριν από το Reverse Split και αποκοπή των δικαιωμάτων προτίμησης - προσαρμογή της τιμής της μετοχής. |
| 17 Οκτωβρίου 2024 | Ημερομηνία καταγραφής για τους δικαιούχους του Reverse Split και των δικαιωμάτων προτίμησης στην αύξηση μετοχικού κεφαλαίου. |
| 18 Οκτωβρίου 2024 | Πίστωση των κοινών μετοχών που θα προκύψουν από το Reverse Split. |
| 18 Οκτωβρίου 2024 | Πίστωση των δικαιωμάτων προτίμησης στους Λογαριασμούς Αξιογράφων των δικαιούχων. |
| 21 Οκτωβρίου 2024 | Έναρξη διαπραγμάτευσης των κοινών μετοχών που θα προκύψουν από το Reverse Split |
| 21 Οκτωβρίου 2024 | Έναρξη της διαπραγμάτευσης και άσκησης των δικαιωμάτων προτίμησης. |
| 21 Οκτωβρίου 2024 | Έναρξη περιόδου προσφοράς για τους Τίτλους Κτήσης Μετοχών |
| 30 Οκτωβρίου 2024 | Τελευταία ημέρα της διαπραγμάτευσης δικαιωμάτων προτίμησης. |
| 4 Νοεμβρίου 2024 | Τελευταία ημέρα άσκησης των δικαιωμάτων προτίμησης. |
| 4 Νοεμβρίου 2024 | Τελευταία ημέρα περιόδου προσφοράς των Τίτλων Κτήσης Μετοχών. |
| 5 Νοεμβρίου 2024 | Κατανομή και διάθεση αδιάθετων Νέων Κοινών Μετοχών ΑΜΚ και των αντίστοιχων Τίτλων Κτήσης Μετοχών. |
| 6 Νοεμβρίου 2024 | Ανακοίνωση για την κάλυψη της αύξησης μετοχικού κεφαλαίου και την απόκτηση των Τίτλων Κτήσης Μετοχών. |
| 8 Νοεμβρίου 2024 | Πιστοποίηση καταβολής της αύξησης μετοχικού κεφαλαίου και έκδοση των Τίτλων Κτήσης Μετοχών. |
| 8 Νοεμβρίου 2024 | Έναρξη περιόδου ενάσκησης των Τίτλων Κτήσης Μετοχών. |
| 12 Νοεμβρίου 2024 | Έγκριση του Χ.Α. για την εισαγωγή προς διαπραγμάτευσης των Νέων Κοινών Μετοχών ΑΜΚ.\* |
| 12 Νοεμβρίου 2024 | Ανακοίνωση για την έγκριση εισαγωγής και την ημερομηνία έναρξης διαπραγμάτευσης των Νέων Κοινών Μετοχών ΑΜΚ. |
| 13 Νοεμβρίου 2024 | Έναρξη της διαπραγμάτευσης Νέων Κοινών Μετοχών ΑΜΚ. |
| 28 Νοεμβρίου 2024 | Τελευταία ημέρα περιόδου ενάσκησης των Τίτλων Κτήσης Μετοχών.\*\* |
| 29 Νοεμβρίου 2024 | Απόφαση Διοικητικού Συμβουλίου για την έκδοση των Μετοχών από την Ενάσκηση των Τίτλων Κτήσης Μετοχών που αντιστοιχούν σε Τίτλους Κτήσης Μετοχών που ασκήθηκαν κατά την περίοδο ενάσκησης και την προσαρμογή του άρθρου που αφορά στο μετοχικό κεφάλαιο στο Καταστατικό. Πιστοποίηση καταβολής των Μετοχών από την Ενάσκηση των Τίτλων. |
| 3 Δεκεμβρίου 2024 | Έγκριση του Χ.Α. για την εισαγωγή προς διαπραγμάτευση των Μετοχών από την Ενάσκηση των Τίτλων Κτήσης Μετοχών.\* |
| 3 Δεκεμβρίου 2024 | Ανακοίνωση για την έγκριση εισαγωγής και την ημερομηνία έναρξης διαπραγμάτευσης των Μετοχών από την Ενάσκηση των Τίτλων Κτήσης Μετοχών. |
| 4 Δεκεμβρίου 2024 | Έναρξη της διαπραγμάτευσης των Μετοχών από την Ενάσκηση των Τίτλων Κτήσης Μετοχών. |

*\*Με την επιφύλαξη της συνεδρίασης της αρμόδιας επιτροπής του Χ.Α. την ημερομηνία αυτή.*

*\*\* Με την παραδοχή ότι η περίοδος ενάσκησης των Τίτλων Κτήσης Μετοχών δεν θα παραταθεί από το Διοικητικό Συμβούλιο.*

Οι επενδυτές θα πρέπει να σημειώσουν ότι το ως άνω χρονοδιάγραμμα είναι ενδεικτικό και υπόκειται σε αλλαγές, οπότε στην περίπτωση αυτή η Attica Bank θα ενημερώσει εγκαίρως και καταλλήλως τους επενδυτές μέσω χρηματιστηριακής ανακοίνωσης. Η εισαγωγή των Νέων Κοινών Μετοχών ΑΜΚ και των Μετοχών από την Ενάσκηση των Τίτλων Κτήσης Μετοχών προς διαπραγμάτευση υπόκειται στην έγκριση του Χ.Α., η οποία δίδεται μετά την υποβολή των απαιτούμενων εγγράφων και τον έλεγχο τους από το Χ.Α..

Το ενιαίο κείμενο του Ενημερωτικού Δελτίου, το οποίο περιλαμβάνει το Έγγραφο Αναφοράς, το Σημείωμα Μετοχικού Τίτλου, το Σημείωμα Εκδιδόμενων Τίτλων Κτήσης Μετοχών και το Περιληπτικό Σημείωμα, όπως έκαστο των ως άνω χωριστών εγγράφων εγκρίθηκε από το Διοικητικό Συμβούλιο της Επιτροπής Κεφαλαιαγοράς στις 14.10.2024, θα είναι διαθέσιμο στο επενδυτικό κοινό, σύμφωνα με το άρθρο 21 παρ. 2 του Κανονισμού (ΕΕ) 2017/1129, όπως ισχύει, σε ηλεκτρονική μορφή στις ακόλουθες ιστοσελίδες:

* της Attica Bank: [https://www.atticabank.gr/el/group/investors/#enimerotika-deltia](https://www.atticabank.gr/el/group/investors/" \l "enimerotika-deltia)
* του Χ.Α.: <http://www.helex.gr/el/web/guest/company-prospectus>

Επίσης, το ενιαίο κείμενο του Ενημερωτικού Δελτίου θα είναι δωρεάν διαθέσιμο στο επενδυτικό κοινό και σε έντυπη μορφή, εφόσον ζητηθεί, στο δίκτυο καταστημάτων της Τράπεζας.

Για περισσότερες πληροφορίες, οι επενδυτές μπορούν να απευθύνονται στο κάτωθι email info@atticabank.gr

**ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ**